Tickets | Afrikaans Gaan Global | iTickets
Fri, Oct 30 – Sat, Oct 31, 2020
Organized by Afrikaans Gaan Global
Die amptelike Afrikaans Gaan Global-konsert op Saterdag, 31 Oktober, spog met 'n indrukwekkende kunstenaarslys en daar kan uitgesien word na 27 kunstenaars wat die partytjie aan die gang gaan hou – weer vir 12 ure lank. Dié kunstenaars is Jo Black, Snotkop, Refentse, Spoegwolf, Adam Tas, Juanita du Plessis, Pieter Koen, Wicus van der Merwe, Demi Lee Moore, Joe F, Ricus Nel, Brendan Peyper, Nicholis Louw, Nádine, Elizma Theron, Tasché Burger, Appel, Elvis Blue, Kurt Darren, Die Campbells, Synth Peter, Jay du Plessis, Karen Zoid, Early B en Ray Dylan. Vanes-Marie du Toit sal saam met Pieter Koen en Wicus Van der Merwe die aanbieders wees.
"Die 27ste kunstenaar sal deur 'n paneel van kunstenaars aangewys word vanuit voorstelle van die publiek. Enige iemand wat 'n kunstenaar wil nomineer, kan dit op Afrikaans Gaan Global se sosiale media bladsye doen en sodoende 'n opkomende kunstenaar die geleentheid gee om ook deel te wees van dié konsert," het Kurt Darren, een van die organiseerders en breinbaas agter Afrikaans Gaan Global, vertel.
Boonop staan een kaartjiehouer ook die kans om 'n ongelooflike reis na Europa te wen deur MSC Cruises en die prys sluit ook twee ekonomiese retoervlugte vanaf SA in. "Elke kaartjiehouer kom in aanmerking vir die prys ter waarde van meer as R150 000. Al wat jy moet doen is om 'n kaartjie te koop," het Kurt Darren bygevoeg.
"Ons het 'n risiko geneem deur 'n unieke vertoning van twaalf ure se ononderbroke vermaak aan Afrikaanse musiekliefhebbers te bied en die ongelooflike ondersteuning en terugvoer tydens die eerste konsert het ons stomgeslaan, Duisende musiekliefhebbers vanuit Australië, Nieu-Seeland, Europa, Engeland, Kanada, VSA en natuurlik almal van regoor Suid Afrika en Namibië het ingeskakel om deel van die aksie te wees," het Albertus Potgieter, eienaar en besturende direkteur van iTickets - wat die konsert aanbied, gesê.
Diegene wat die konserte gaan stroom kan hul kaartjie teen R250 kry - dit sluit beide vertonings,Hardekole en Afrikaans Gaan Global, in.
Huispartytjies kan ook weer aangebied word met pakkette wat teen R3 000 beskikbaar is. Dié #HuisFees-pakket sluit die volgende in: 'n Mini klankstelsel, 'n tegnikus, asook 'n 60" TV-skerm vir jou huis of venue tydens die Afrikaans Gaan Global-kuier. Dit word afgelewer en geïnstalleer.